**Әдебиеттік оқу**

**Сабақтың тақырыбы:** Қарлығаш немесе мамамның әңгімесі. *Нәсіреддин Сералиев*

**Сабақтың мақсаты:** Мәтіндегі негізгі идеяны өз беттерінше ұғынуға жол ашу.

**Күтілетін нәтижелер:**

*пәндік:* әңгімедегі басты кейіпкерлердің ойы мен қиялын дұрыс түсінуге мүмкіндік беру;

*жүйелік - әрекеттік нәтиже:* көркем сөздерді, сөз тіркестерді пайдалана отырып табиғатты, табиғат көріністерін, жан - жаруарлардың тіршілігін әсерлі мазмұндауға баулу;

*тұлғалық нәтиже:* бірлесе жұмыс жасай отырып, өз пікірін білдіруге, дәлелдеуге үйтеру; қоршаған ортаны қорғауға, ондағы әр тіршілік етушіге қамқорлықпен, аяушылықпен қарауға, әрқашан қол ұшын беруге тәрбиелеу.

**Сабақтың түрі:** жаңа сабақты түсіндіру

**Сабақтың әдістері:** сұрақ-жауап, баяндау, көрнекілік

**Сабақтың көрнекіліктері:** Слайд, А4 парағына дайындаған тапсырмалар, Н.Сералиев портреті, құстардың суреті, мәтін желісімен салынған сюжетті сурет, бейнероликтер.

**Пәнаралық байланыс:** дүниетану.

**Сабақтың барысы:**

***Ұйымдастыру кезеңі***

***Ынтымақтастық атмосфера қалыптастыру***

*Біз балдырған баламыз,*

 *Құстай қанат қағамыз.*

 *Дүниені аралап,*

 *Оқып білім аламыз.*

***Үй жұмысын тексеру.***

*Кесте арқылы қорытындылау.*

|  |  |  |
| --- | --- | --- |
| ***Басты*** ***кейіпкерлер*** | ***Мінездері*** | ***Табиғатқа******әкелер өзгерістері*** |
| **Аяз** |  |  |
| **Қыдыр** |  |  |

*/оқушылардың жұмыстарын тыңдау/*

**І.Қызығушылықты ояту**

***"Лездеме сұраққа" жауап береді.***

*1 Өмірде сен үшін алақаны жұмсақ, жүрегі жылы, құшағы кең кім?(Ана).*

*2. Үйіңе үйін салатын,*

 *Адамның досы қай құс? (Қарлығаш)*

**ІІ. Мағынаны тану**

- Ендеше бүгінгі сабағымыз құстар тақырыбына және оларды қорғауға арналады.

Жаңа тақырыпты бастамас бұрын мына бейнероликке назар салып қарайық.

- Бүгінгі сабақта Нәсіреддин Сералиевтің "Қарлығаш немесе мамамның әңгімесі" мәтінімен танысамыз.

Автор туралы мәлімет.

Нәсреддин Сералиев 1930 жылы 25 қазанда Қызылорда облысы, Қармақшы ауданындағы Қашқансу ауылында туған. 1952-1958 жылдыры жазушы облыстық "Ленин жолы" газетінде, кейін "Үгітші блокнотында", "Пионер" және "Балдырған" журналдарында қызмет істейді. Н.Сералиевтың "Ұшталмаған қарындаш" (1956ж), "Намыс" (1959ж), "Ақ лақ пен қара лақ" (1961ж), "Ақбөпе" (1968ж), "Ақ қайың" (1967ж), "Ыстық күлше" (1969ж), "Қарақыз" (1969ж) т.б кітаптары бар.

***Мәтінмен жұмыс.***

«Қарлығаш немесе мамамның әңгімесі
Мұғалімнің мәнерлеп оқып беруі.
- Балалар мәтінді оқыған кезде мұқият кітапқа қарап өзімізге түсініксіз сөздердің астын сызып отырамыз. Міне оқиға осылай аяқталды.

**Дәптермен жұмыс.** Сөздік жұмысын орындату.

**Жамырап кету** - төлдің енесін еміп қоюы.

**Азан** - таңертең.

**Шөпшек** - отқа бағатын қу бұта.

**Тақуа** - дінге берілген адам.

**Көгендеу** - малдың төлін енесінен жеке байлау.

**Там** - Қазақстанның кейбір аймағында үйді там дейді.

**Пұшайман болу** - *бұл жерде:* күдіктену мағынасында.

***Сергіту сәті*** */Қарлығаш туралы ән орындау/.*

**ІІІ.Ойтолғау.**

Жеке жұмыс. Оқушылардың әрқайсысына А4 парағына дайындалған тапсырмаларды таратып беремін.

**Тапсырмалар:**

1.Баланың шешесінің соғыс кезіндегі оқиғаны есіне алуына не себеп болды?

2.Соғыс кезіндегі балалар өмірі қалай сипатталған?

3.Халқымыздың "қарғыс тию" деген нанымын естіген болсаң, өмірден мысалдар келтір.

4.Мәтін мазмұнынан өзіңе әсер еткен үзіндіні оқып бер.

5.Мәтінде қарлығаш қалай сипатталған?

**Бекіту** :Қарлығаштың макетін қиып, артына сұрақтар жабыстыру

Сол сұраққа жауап бере отырып, қарлығаш құсын шығарады.

**"Иә", "Жоқ" әдісі арқылы м**азайка жасау.

1.Бала шымшықты атам деген ойына жете алмады./иә/

2.Анасы ашуланып баласын таяқтың астына алды./жоқ/

3.Анасы соғыс кезінде анасына үй шаруасына көмектескен./ия/

4.Анасы қарлығашты босатып жіберді./жоқ/

**Кері байланыс: INSERT әдісі**

|  |  |  |
| --- | --- | --- |
| **Білемін** | **Білдім** | **Білгім келеді** |
|  |  |  |

***Бағалау***

***Үйге тапсырма:*** Мәтінді оқып, мазмұнын айту.

**1.**Ататын аша ағаш жасап алдым да, көшеге шықтым. Ойым - торғай ату.

 Көктем шыққан. Аспанда бұлт жоқ, ашық. Күн жылы.

 Менің сыртқа шығуымды күтіп тұрғандай, екі шымшық теректен ұшып келіп есік алдына қонды, шоқақтап олай - бұлай кезіп жүрді. Сескенбейді. Аша ағашымның ұясына тас салып, көздей бергенім сол еді, "Әй, оңбаған, атпа!" - деген дауыс шаңқ етті. Шешемнің дауысы. Терезеден басын шығарып, айқайлап тұр. Зәрем ұшты. Әкемдей емес, шешемнің мінезі қатал.

*Сұрақ: - Шешесі баласына қандай жаза қолданар екен?*

*/ болжау кестесінің 1,2 - бөлігін толтыру/*

**2**.- Бері кел!

 Басым салбырап шешемнің алдында тұрмын. Қолымнан ағашымды жұлып алды да, тізесіне салып, ортасынан қақ бөліп, қоқыс салатын жәшікке атып ұрды. Ашулы қарағанмен, басымнан сипады да:

 - Балам, бері келші, - деп, қасындағы орындыққа отырғызды. - Торғайды атуға болмайды, ол да сендей кішкентай, обал болады. Сен тыңда, мен саған бір әңгіме айтып берейін.

 Ол кезде соғыс жүріп жатқан. Әкем майданда. Үйде шешем екеуміз ғана. Шешем азаннан тұрып колхоз жұмысына кетеді. Егіске шығады, орақ орады, шөп шабады, қырманда бидай, күріш тазалайды, әйтеуір, қысы - жазы бір тынбайды. Мен де кішкентаймын деп отырмаймын. Шешем жұмыста жүргенде отынға шөпшек теріп қоямын, екі - үш лағымыз болатын, соны бағам. Кешке мал қайтар алдында ұстап, көгендеймін. Жамырап кетсе, сүтсіз қаламыз.

 Бір күні біздің тамға ашық қалған есіктен қарлығаш кіріп кетіпті. Дереу есікті жаба қойдым. Шығатын тесік іздеп, қарлығаш шарқ ұрады. Қуып жүріп ұсатап алдым. Түймедей мойыл көзі жылтырайды. Бауыры ақ, құйрығы ұзын. Сүп - сүйкімді, құйтақандай. Аяғына жіп тағып, біраз ұшырып ойнадым. Босатып жіберсем, ұшып кетеді. Босатқым келмеді қарлығашты. Жақсы көріп қалғанмын. Содан ұшпасын деп қанатын қайшымен қидым.

*Сұрақ: - Оқиға әрі қарай қалай шиеленіседі деп ойлайсың?*

*/ болжау кестесінің 3,4 - бөлігін толтыру/*

 **3.**Кешкілік жұмыстан оралған шешем менің қуанышымды су сепкендей басты. "Мұның не, бар болғыр - ау... Обал - ай, обал - ай! - деп күйіп - пісті.

- Енді қарғайтын болды - ау". Шешем өте тақуа адам еді, қарғыс деген аузынан шықпайтын. Мені еш ұрған емес. Қанша ренжіп тұрса да, қол жұмсамай, ақылмен айтып түсіндіретін. Осының алдында көрші қызбен бірге қарға жұмыртқасын әкеп, қуырып жегенімізді естігенде ол: "Қарға жұмыртқасын жеген адам сақау болып қалады, ана "бө - бө" деп жүрген сақау (біздің ауылда осындай мылқау кісі болатын) қарғаның жұмыртқасын

 жеген ", - деп үрейімізді алған. Мен соған нанып, тілім қашан байланар екен деп, көпке дейін қорқып жүрдім. Тілімді қайта - қайта ұстап көремін, қайта - қайта қозғаймын.

 Түнде мысық жеп қояр деп қарлығашты қойныма алып жаттым. Азанда қарасам, қарлығашым былқ - сылқ. Өліп жатыр. Бақырып қоя беріппін. Қарлығашты қойныма тығып, жат көзден ұрланып тоғайға бардым. Бір қалың жиде түбін қолыммен тырналап қаздым да, соған көмдім.

*Сұрақтар: - Оқиға әрі қарай қалай шиеленіседі екен? Анасына барлық жайтты айтып беруге батылы жетер ме екен?*

 */5,6 - бөлігін толтыру/*

**4.**Шешем кешкілік жұмыстан келісімен: "Қарлығашты не қылдың?" - деп сұрады. Мен: "Қанаты өсіп, ұшып кетті", - дедім. Шешем сенді ме, сенбеді ме, үндеген жоқ.

 - Балам, сол қарлығаштың қанатын қиғаныма әлі күнге дейін өкінемін. Менің әкем, сенің атаң майданнан оралмай қалды. Кейде мен сол қарлығаштың қарғысы тиді ме деп пұшайман боламын.

 Мен мамамның жанарынан бетіне тамған қос мөлдір тамшыны көріп, оны біртүрлі аяп кеттім.

 -Енді торғай атпаймын! - деп мойнынан құшақтай алдым.

*Сұрақ: - Анасы қызының сөзіне сенді ме? Сенбесе, неліктен үн қатпады? Себебін түсіндіре аласыңдар ма?*